CELEX: 22004D0632
Language: lt
Date: 1083801600000
Title: 2004/632/EB: 2004 m. gegužės 6 d. AKR–EB Ministrų Tarybos sprendimas Nr. 1/2004, dėl ilgalaikės plėtros paketo rezervo ir 9-ojo Europos plėtros fondo investicinių priemonių lėšų naudojimo AKR–ES vandens infrastruktūros sukūrimui

10.9.2004   
            
            
               LT
            
            
               Europos Sąjungos oficialusis leidinys
            
            
               L 289/68
            
         AKR–EB MINISTRŲ TARYBOS SPRENDIMAS Nr. 1/2004
   2004 m. gegužės 6 d.
   dėl ilgalaikės plėtros paketo rezervo ir 9-ojo Europos plėtros fondo investicinių priemonių lėšų naudojimo AKR–ES vandens infrastruktūros sukūrimui
   (2004/632/EB)
   AKR–EB MINISTRŲ TARYBA,
   atsižvelgdama į AKR–EB partnerystės susitarimą, pasirašytą 2000 m. birželio 23 d. Kotonu (toliau – Susitarimas) (1), ypač į jo I priedo 8 dalį,
   kadangi:
   
               (1)
            
            
               2004 m. kovo 22 d. 2571-osios sesijos metu ES Ministrų Taryba susitarė sukurti vandens infrastruktūrą AKR šalyse ir tam skirti 500 milijonų eurų iš sąlyginės 1 milijardo eurų sumos, skiriamos iš 9-ojo Europos plėtros fondo (EPF). Ji taip pat susitarė nedelsiant skirti pirmąją sąlyginės 1 milijardo eurų sumos dalį – 250 milijonų eurų – ir iki 2005 m. kovo mėn. nuspręsti dėl antrosios lėšų dalies – 250 milijonų eurų – sutelkimo bei dėl likusios sąlyginės 1 milijardo eurų sumos dalies – 500 milijonų eurų – panaudojimo. Pirmoji 250 milijonų eurų suma paskirstoma 9-ojo EPF finansinio protokolo 3 dalyje nurodytiems paketams: 185 milijonai eurų – ilgalaikės plėtros rėmimo paketui, 24 milijonai eurų – regioninio bendradarbiavimo ir integracijos paketui ir 41 milijonas eurų – investicinėms priemonėms.
            
         
               (2)
            
            
               Komisija AKR Ministrų Tarybai pranešė apie AKR valstybėms skiriamų lėšų pagal 9-ąjį EPF padidinimą 24 milijonų eurų suma ir pasiūlė, kad šios lėšos būtų panaudojamos kaip įnašas į AKR–ES vandens infrastruktūrą.
            
         
               (3)
            
            
               Siekiant užtikrinti ES vandens iniciatyvos įgyvendinimą AKR šalyse, tikslinga skirti lėšas AKR valstybių bendradarbiavimui, iš viso 500 milijonų eurų, kurių pirmąją dalį – 250 milijonus eurų – galima paskirti iš ES Ministrų Tarybos paskirtų lėšų. Tačiau Susitarimo I priedo (finansinis protokolas) 3 dalies b punkte apibrėžtas regioninio bendradarbiavimo ir integracijos paketas yra išnaudotas. Todėl reikalingos lėšos turi būti pervestos iš 9-ojo EPF ilgalaikės plėtros paketo nepaskirstytų lėšų ir Finansinio protokolo 3 dalies b ir c punktuose nurodytų investicinių priemonių.
            
         
               (4)
            
            
               Susitarimo 15 straipsniu įsteigta AKR–EB Ministrų Taryba turi galią priimti sprendimus laikydamasi šio Susitarimo,
            
         NUSPRENDĖ:
   1 straipsnis
   AKR–ES vandens infrastruktūros sukūrimas
   226 milijonų eurų suma, kurią sudaro 185 milijonai eurų iš 9-ojo EPF ilgalaikės plėtros paketo rezervo ir 41 milijonai eurų iš 9-ojo EPF investicinių priemonių, pervedama į AKR valstybėms pagal regioninio bendradarbiavimo ir integracijos paketą skirtas lėšas ir naudojama AKR–ES vandens infrastruktūros sukūrimui. Bendra 250 milijonų eurų sumą kartu su 24 milijonų eurų suma, kuria jau galima naudotis AKR valstybių bendradarbiavimo pagrindais, bus galima naudoti kaip pirmąją įmoką į AKR–ES vandens infrastruktūrą.
   2 straipsnis
   Antroji įmoka
   ES Ministrų Tarybai skyrus antrąją 250 milijonų eurų sumą iš sąlyginės 1 milijardo eurų sumos, kuri skiriama iš 9-ojo EPF, ši suma naudojama kaip antroji įmoka į AKR–ES vandens infrastruktūrą.
   3 straipsnis
   Paramos prašymas
   Pagal Susitarimo IV priedo 13 straipsnio 2 dalį AKR Ministrų Taryba prašo Komisijos finansuoti paramą AKR–ES vandens infrastruktūrai AKR valstybių bendradarbiavimo pagrindais 1 ir 2 straipsniuose nurodytoms sumoms.
   
      Priimta Gaboronėje, 2004 m. gegužės 6 d.
      
         
            AKR–EB Ministrų Tarybos vardu
         
         
            Pirmininkas
         
         P. MOUSSA
         
      
   
   
      (1)  OL L 317, 2000 12 15, p. 376.